El Bo Jove de 400 euros es podrà sol·licitar a partir del pròxim dilluns
22 de juliol 2022

![](/media/scglymxk/c_bonocultural.jpg?width=850&height=566.9886363636364)

El departament de Joventut i Infància de l'Ajuntament de Sagunt informa que el Bo Jove es podrà sol·licitar a partir del pròxim dilluns, 25 de juliol, a través de la web que el Ministeri de Cultura i Esport ha elaborat per a tal fi: bonoculturajoven.gob.es El tràmit es realitzarà telemàticament i serà necessari accedir a través del certificat digital.

El Bo Jove Cultural, que serà vàlid durant els dotze mesos següents a la concessió, és una ajuda directa de 400 euros als qui tenen ja 18 anys o que compleixen 18 anys al llarg de l'any 2022 per a adquirir i gaudir de productes i activitats culturals. Una invitació a entrar en l'edat adulta de la mà de la cultura, que serà d'ús exclusiu en establiments o institucions adherides al programa. Els i les beneficiàries rebran els diners en una targeta de pagament virtual o física en el cas que la persona no dispose de telèfon mòbil.

El bo estarà dividit en tres apartats per a fomentar el descobriment i l'accés a diverses expressions culturals: 200 euros per a arts en viu, patrimoni cultural i arts audiovisuals. Per exemple, entrades i abonaments per a arts escèniques, música en directe, cinema, museus, biblioteques, exposicions i festivals escènics, literaris, musicals o audiovisuals; 100 euros per a productes culturals en suport físic, com a llibres, revistes, premsa, altres publicacions periòdiques, videojocs, partitures, discos, CD, DVD o Blu-ray i, finalment, 100 euros per a consum digital o en línia: subscripcions i lloguers a plataformes musicals, de lectura o audiolectura, o audiovisuals, compra d'audiollibres, compra de llibres digitals (e-books), subscripció per a descàrrega d'arxius multimèdia (podcasts), subscripcions a videojocs en línia, subscripcions digitals a premsa, revistes o altres publicacions periòdiques.

En el bo no estan inclosos els productes de papereria, llibres de text curriculars, equips, programes informàtics, material d'informàtica, material artístic, instruments musicals, espectacles esportius o taurins, moda, gastronomia, ni productes pornogràfics.

*   [](http://www.facebook.com/sharer.php?u=https://aytosagunto.es/va/actualitat/el-bo-jove-de-400-euros-es-podrà-sol-licitar-a-partir-del-pròxim-dilluns/ "Facebook")
*   [](http://twitter.com/share?url=https://aytosagunto.es/va/actualitat/el-bo-jove-de-400-euros-es-podrà-sol-licitar-a-partir-del-pròxim-dilluns/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-bo-jove-de-400-euros-es-podrà-sol-licitar-a-partir-del-pròxim-dilluns/ "Linked In")
*   [](mailto:?body=https://aytosagunto.es/va/actualitat/el-bo-jove-de-400-euros-es-podrà-sol-licitar-a-partir-del-pròxim-dilluns/)